b'\n_START_ARTICLE_\nLakeside Golf Vammala\n_START_PARAGRAPH_\nLakeside Golf Vammala on Sastamalassa Pirkanmaalla sijaitseva 36-reik\xc3\xa4inen golfkeskus, ja se on Pirkanmaan suurin golfkeskus.\n_START_SECTION_\nKentt\xc3\xa4tiedot\n_START_PARAGRAPH_\nSastamalan Karkussa sijaitseva Lakeside Golf on golfkeskus, johon kuuluu kaksi kentt\xc3\xa4\xc3\xa4, J\xc3\xa4rvenranta ja Pirunpelto.\n_START_SECTION_\nJ\xc3\xa4rvenranta\n_START_PARAGRAPH_\nVuonna 1992 valmistunut J\xc3\xa4rvenranta, eli ns. vanha kentt\xc3\xa4, on lakea ja leve\xc3\xa4reunainen golfkentt\xc3\xa4. Sit\xc3\xa4 voisi ulosmenon perusteella luonnehtia links-kent\xc3\xa4ksi, mutta sis\xc3\xa4\xc3\xa4ntulosta l\xc3\xb6ytyy paljon peltoja, sek\xc3\xa4 metsiss\xc3\xa4 olevia yl\xc3\xa4- ja alam\xc3\xa4ki\xc3\xa4. J\xc3\xa4rvenranta sijaitsee Riippil\xc3\xa4nj\xc3\xa4rven lounaisrannalla, ja sen par-luku on 71.\n_START_SECTION_\nPirunpelto\n_START_PARAGRAPH_\nToinen kentist\xc3\xa4 on vuonna 2005 valmistunut Pirunpelto. Se on haastava ja kapeareunainen kentt\xc3\xa4, jolla nimens\xc3\xa4 mukaisesti sijaitsee kaksi kivikautista pirunpeltoa mets\xc3\xa4maisemassa. Kent\xc3\xa4n layouttia muutettiin vuonna 2008 levent\xc3\xa4m\xc3\xa4ll\xc3\xa4 muutaman v\xc3\xa4yl\xc3\xa4n reunoja. V\xc3\xa4ylien 7 ja 17 v\xc3\xa4linen mets\xc3\xa4-/kivikkoalue poistettiin ja tilalle kasvatettiin kokonaan karheikko. Pirunpellon par on 72.\n_START_SECTION_\nOheisalueet\n_START_PARAGRAPH_\nKent\xc3\xa4n oheisalueisiin kuuluu driving range sek\xc3\xa4 yhteens\xc3\xa4 nelj\xc3\xa4 harjoitteluviheri\xc3\xb6t\xc3\xa4.'